CELEX: 62018TN0531R(01)
Language: mt
Date: 2019-01-07 00:00:00
Title: Rettifika għall-komunikazzjoni fil-Ġurnal Uffiċijali fil-Kawża T-531/18 (ĠU C 399, 5.11.2018)

7.1.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 4/45
            
         
      Rettifika għall-komunikazzjoni fil-Ġurnal Uffiċijali fil-Kawża T-531/18
      (
            Il-Ġurnal Uffiċjali tal-Unjoni Ewropea C 399 tal-5 ta’ Novembru 2018
         )
      (2019/C 4/57)
      Il-komunikazzjoni fil-Ġurnal Uffiċjali fil-Kawża T 531/18 LL Carpenter vs Il Kummissjoni għandha taqra kif ġej:
      
         
            
               “Rikors ippreżentat fl-1 ta’ Settembru 2018 – LL-Carpenter vs Il-Kummissjoni
               (Kawża T-531/18)
               (2018/C 399/60)
               Lingwa tal-kawża: iċ-Ċek
               
                  Partijiet
               
               
                  Rikorrenti: LL-Carpenter (Praga, ir-Repubblika Ċeka) (rappreżentant: J. Buřil, avukat)
               
                  Konvenuta: Il-Kummissjoni Ewropea
               
                  Talbiet
               
               Ir-rikorrenti titlob li l-Qorti Ġenerali jogħġobha:
               
                           —
                        
                        
                           tannulla d-Deċiżjoni tal-Kummissjoni Ewropea C (2018) 4138 finali tas-26 ta’ Ġunju 2018 fil-Każ AT.40037 – Carpenter/Subaru, li permezz taghħa, bl-applikazzjoni tal-Artikolu 13 tar-Regolament tal-Kunsill (KE) Nru 1/2003 tas 16 Diċembru 2002 fuq l-implimentazzjoni tar-regoli tal-kompetizzjoni mniżżlin fl-Artikoli 81 u 82 tat-Trattat (iktar ’il quddiem ir-‘Regolament 1/2003’), kif ukoll bl-applikazzjoni tal-Artikolu 7(2) tar-Regolament tal-Kummissjoni (KE) Nru 773/2004 tas-7 ta’ April 2004 dwar it-tmexxija ta’ proċeduri mill-Kummissjoni skont l-Artikolu 81 sa 82 tat-Trattat tal-KE (iktar ’il quddiem ir-‘Regolament 773/2004’), il-Kummissjoni ċaħdet l-ilment li r-rikorrenti kienet ippreżentat fis-6 ta’ Settembru 2012, bl-applikazzjoni tal-Artikolu 7 tar-Regolament 1/2003 għall-ksur tal-Artikolu 101 TFUE, u
                        
                     
                           —
                        
                        
                           tikkundanna lill-Kummissjoni Ewropea għall-ispejjeż
                        
                     
                  Motivi u argumenti prinċipali
               
               Insostenn tar-rikors tagħha, ir-rikorrenti tinvoka żewġ motivi.
               
                           1.
                        
                        
                           L-ewwel motiv ibbażat fuq tliet difetti fid-deċiżjoni kkontestata, illi jikkonsistu fi żball fl-evalwazzjoni tad-dritt u żball manifest fl-evalwazzjoni tal-fatti.
                           
                                       —
                                    
                                    
                                       Il-Kummissjoni għamlet evalwazzjoni żbaljata tal-fatti meta waslet għall-konklużjoni illi l-aġir attribwit li-rikorrenti (fil-parti li tirrigwarda r-Repubblika Ċeka) kien ġie rregolat mill-awtorita’ tal-kompetizzjoni tar-Repubblika Ċeka u dan wassal għal żball fl-evalwazzjoni tad-dritt billi ikkunsidrat illi kienu jissussistu l-kundizzjonijiet għall-applikazzjoni tal-Artikolu 13 tar-Regolament 1/2003 (fil-parti li tikkonċerna r-Repubblika Ċeka).
                                    
                                 
                                       —
                                    
                                    
                                       Il-Kummissjoni ma eżaminatx kif suppost iċ-ċirkustanzi kollha ta’ fatt u ta’ dritt illi r-rikorrenti ppreżentat lilha, b’hekk il-Kummissjoni għamlet evalwazzjoni żbaljata taċ-ċirkustanzi ta’ fatt meta kkonkludiet illi l-osservazjonijiet bil-miktub tar-rikorrenti ma setgħux iwasslu għal evalwazzjoni oħra tal-ilment u li lanqas ma kien possibli li jinstab ksur tal-Artikolu 101 TFUE u li wettqet evalwazzjoni żbaljata fid-dritt tal-kawża billi sabet illi l-kundizzjonijiet tal-implimentazzjoni tal-Artikolu 7(2) tar-Regolament 773/2004 kienu ġew osservati.
                                    
                                 
                     
                           2.
                        
                        
                           It-tieni motiv ibbażat fuq difetti ta’ proċedura fid-deċiżjoni kkontestata billi l-Kummissjoni ma pprovdietx motivazzjoni adekwata fid-deċiżjoni tagħha.
                           
                                       —
                                    
                                    
                                       Il-Kummissjoni naqset milli tindika il-prijoritajiet li kienet ipprevediet meta ddeċidiet li hija ma kinitx se twettaq investigazzjonijiet oħra f’din il-kawża u hija llimitat ruħha li tirreferi għall-ispejjeż għolja li setgħu jintlaħqu bit-tkomplija tal-investigazzjoni.
                                    
                                 
                                       —
                                    
                                    
                                       Il-Kummissjoni ma mmotivatx il-mod li bih evalwat il-provi, u lanqas ma mmotivat ir-raġuni għaliex ma eżaminatx iċ-ċirkustanzi ta’ fatt u ta’ dritt illi r-rikorrenti kienet ippreżentatilha, u lanqas ma ġġustifikat għaliex, fid-deċiżjoni ta’ rifjut tal-ilment, kienet ibbażat ruħha biss fuq dikjarazzjonijiet meħuda minn osservazzjonijiet bil-miktub ta’ waħda mill-kumpanniji suġġetti għall-ilment.”